Document ID: 32006D0615

KOMISSION PÄÄTÖS,
tehty 13 päivänä syyskuuta 2006,
Yhdistyneessä kuningaskunnassa sovellettujen lammas- ja vuohieläinten tunnistus- ja rekisteröintijärjestelmien väliaikaisesta hyväksymisestä neuvoston asetuksen (EY) N:o 21/2004 mukaisesti
(tiedoksiannettu numerolla K(2006) 4086)
(Ainoastaan englanninkielinen teksti on todistusvoimainen)
(2006/615/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lammas- ja vuohieläinten tunnistus- ja rekisteröintijärjestelmän käyttöönottamisesta ja neuvoston asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetun neuvoston asetuksen (EY) N:o 21/2004 (1) ja erityisesti sen 4 artiklan 2 kohdan d alakohdan,
sekä katsoo seuraavaa:
(1)
Asetuksessa (EY) N:o 21/2004 säädetään lammas- ja vuohieläinten tunnistus- ja rekisteröintijärjestelmän perustamista koskevat säännöt. Siinä säädetään, että tilalla olevat eläimet varustetaan tunnistimilla kyseisessä asetuksessa säädetyssä määräajassa.
(2)
Lisäksi asetuksessa (EY) N:o 21/2004 säädetään, että lammas- ja vuohieläimet on tunnistettava kyseisessä asetuksessa tarkoitetuilla ensimmäisellä ja toisella tunnistimella. Toinen tunnistin voidaan korvata 1 päivään tammikuuta 2008 saakka järjestelmällä, joka on asetuksen mukainen ja komission hyväksymä, yhteisön sisäiseen kauppaan tarkoitettuja eläimiä lukuun ottamatta.
(3)
Sen vuoksi yhteisön sisäiseen kauppaan tarkoitettujen eläinten on oltava asetuksen (EY) N:o 21/2004 mukaisia. Kyseisen asetuksen 4 artiklan 2 kohdan b alakohdassa säädetään, että kyseiset eläimet on tunnistettava toisella tunnistimella, jonka toimivaltainen viranomainen on hyväksynyt ja jolla on asetuksen liitteessä olevan A jakson 4 kohdassa luetellut tekniset ominaisuudet.
(4)
Isossa-Britanniassa ja Pohjois-Irlannissa, Yhdistyneessä kuningaskunnassa, sovellettujen lammas- ja vuohieläinten tunnistus- ja rekisteröintijärjestelmien väliaikaisesta hyväksymisestä asetuksen (EY) N:o 21/2004 4 artiklan 2 kohdan d alakohdan mukaisesti 17 päivänä elokuuta 2005 tehdyssä komission päätöksessä 2005/617/EY (2) hyväksyttiin väliaikaisesti kyseiset järjestelmät 30 päivään huhtikuuta 2006 asti. Kyseisessä päätöksessä edellytettiin, että molempien järjestelmien hyväksyntää tarkastellaan uudelleen 31 päivään tammikuuta 2006 mennessä tehtyjen tarkastusten tulosten perusteella.
(5)
Komissio suoritti yhteistyössä Yhdistyneen kuningaskunnan kanssa paikan päällä tehtäviä tarkastuksia arvioidakseen kyseisten järjestelmien toimivuutta ja varmistaakseen, että Yhdistynyt kuningaskunta täyttää antamansa kyseisiä järjestelmiä koskevat sitoumukset. Lopullinen kertomus ja Yhdistyneen kuningaskunnan laatima hyväksyttävä toimintasuunnitelma ovat nyt saatavana ja elintarvikeketjua ja eläinten terveyttä käsittelevä pysyvä komitea keskusteli niistä.
(6)
Yhdistynyt kuningaskunta on ryhtynyt käsittelemään paikan päällä tehdyissä tarkastuksissa esiin nousseita huolenaiheita arvioidakseen kyseisten järjestelmien toimivuutta ja erityisesti toteuttamaan ehdotetun toimintasuunnitelman ajoissa loppuun ryhtymällä kaikkiin tarpeellisiin järjestelmiä tukeviin toimiin varmistaakseen, että asetusta (EY) N:o 21/2004 noudatetaan ennen 31 päivää joulukuuta 2006.
(7)
Isossa-Britanniassa ja Pohjois-Irlannissa sovelletut lammas- ja vuohieläinten tunnistus- ja rekisteröintijärjestelmät olisi siis hyväksyttävä uudelleen väliaikaisesti, jotta toinen lammas- ja vuohieläinten tunnistin voidaan korvata kyseisellä järjestelmällä, yhteisön sisäiseen kauppaan tarkoitettuja eläimiä lukuun ottamatta.
(8)
Kaupan häiriöiden välttämiseksi Isossa-Britanniassa ja Pohjois-Irlannissa sovellettujen lammas- ja vuohieläinten tunnistus- ja rekisteröintijärjestelmien väliaikaisen hyväksymisen olisi tultava voimaan taannehtivasti 30 päivästä huhtikuuta 2006 lukien, jolloin se kattaisi järjestelmien koko soveltamiskauden.
(9)
Toimivaltaisen viranomaisen on suoritettava sopivia paikan päällä tehtäviä tarkastuksia lammas- ja vuohieläinten tunnistus- ja rekisteröintijärjestelmien asianmukaisen soveltamisen varmistamiseksi.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Asetuksen (EY) N:o 21/2004 4 artiklan 2 kohdan c alakohdassa tarkoitetut lammas- ja vuohieläinten tunnistus- ja rekisteröintijärjestelmät, joita Yhdistynyt kuningaskunta soveltaa Isossa-Britanniassa ja Pohjois-Irlannissa, hyväksytään 1 päivästä toukokuuta 200630 päivään kesäkuuta 2007 ulottuvalle jaksolle.
2 artikla
Yhdistynyt kuningaskunta varmistaa, että toimivaltainen viranomainen suorittaa vuosittain sopivia paikan päällä tehtäviä tarkastuksia, joilla varmistetaan, että eläinten pitäjät soveltavat 1 artiklassa tarkoitettuja lammas- ja vuohieläinten tunnistus- ja rekisteröintijärjestelmiä asianmukaisesti, sanotun kuitenkaan rajoittamatta asetuksen (EY) N:o 21/2004 10 artiklan 1 kohdan a alakohdan mukaisesti annettujen säännösten soveltamista.
3 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 13 päivänä syyskuuta 2006.

Labels: 7
0
18
6